OpenLLM-France/wikimedia huggingface dataset:
# Abu-l-Hàssan Raixid

Abu-l-Hàssan Ràixid ibn Sulayman al-Bilyaní (àrab: أبو الحسن راشد بن سليمان البلياني, Abū l-Ḥasan Rāxid ibn Sulaymān al-Bilyānī) va ser un poeta andalusí del segle xi.
Se sol considerar que va nàixer a Villena (Alacant), encara que no se sap amb total seguretat. Escrigué tant prosa com poesia. Així mateix, va ser secretari de l'emir de Múrcia, Abu-Abd-ar-Rahman ibn Tàhir, que també va compondre poesia. Encara que no hi ha dades respecte a la seua mort, es dona per cert que va ocórrer a Múrcia.
De la seua obra tenim estos dos fragments, recollits en una obra geogràfica d'Ibn Saïd al-Maghribí:
| « | Seguix el teu destí, puix a nosaltres ens enriquí Déu per tu | » |
| « | Imaginí amb mi una persona que fou amable amb tu | » |

## Referències

* ↑ «"Enciclopedia de la cultura andalusí", Fundación Ibn Tufayl». Arxivat de l'original el 2014-10-26. [Consulta: 28 juliol 2009].
* ↑ SOLER GARCÍA, José María, "Historia de Villena : desde la Prehistoria hasta el siglo XVIII", Publicada per la Fundación Municipal José María Soler, 2006, Digitalitzada per la Biblioteca Virtual Miguel de Cervantes, pg. 42 Arxivat 2011-09-29 a Wayback Machine.
* ↑ SHUKI DAIF, dok. Al-Mugrib fi hula al-Magrib, 1974. Dar al-Mu'arif. Al-Qahira.
# Aeroport Internacional d'Osaka

L'Aeroport Internacional d'Osaka (codi IATA: ITM, codi OACI: RJOO) (japonès: 大阪国際空港, Ōsaka Kokusai Kūkō) o també anomenat Aeroport Internacional d'Itami és el principal aeroport que dona servei a la regió de Kansai, incloent-hi les ciutats d'Osaka, Kyoto i Kobe.

## Enllaços externs

* Pàgina web oficial de l'Aeroport Internacional d'Osaka
* Informació de l'aeroport del World Aero Data
# Albacar

* Per a altres significats, vegeu «pati».
Un albacar és un tipus de fortificació pròpia de la baixa edat mitjana, consistent en un recinte emmurallat, no habilitat per a residència habitual i usat com a refugi pels habitants d'un nucli de població o territori immediat, en els casos en què aquest es troba amenaçat per un enemic. És usual que aquestes fortificacions estiguin associades a una torre òptica, com per exemple el Castillejo de Zumel o la Penyes de Castro.
Una accepció més àmpla, més estesa també en el llenguatge ordinari, està én la denominació d'albacar a qualsevol recinte emmurallat a la part exterior d'una fortalesa, associant el seu ús a la llar de cadells de bestiar. Per altra banda, la Gran Enciclopèdia Catalana, un albacar és un "recinte murat o torrassa que hi havia a l'exterior de certes fortificacions a l'edat mitjana".
Es tracta d'un tipus de construcció pròpia de les zones interiors d'Al-Àndalus, especialment de les hortes i valls regables de les actuals Andalusia i Múrcia, on abunden més que a Castella. Hi ha alguns exemples, també, a Aragó, anomenats per alguns autors com a castell-refugi.

## Referències

* ↑ Eslava Galán, Joan: Los castillos de Jaén, Edicions Osuna, Granada, 1999, ISBN 84-89717-41-9, pag. 408
* ↑ Moliner, Maria:Diccionario de uso del español, I, Ed.Gredos, Madrid 1981, pag.112
* ↑ «Albacar». Gran Enciclopèdia Catalana. Barcelona: Grup Enciclopèdia Catalana.
* ↑ Guitart Aparicio, Cristóbal:Castillos de Aragón, I, Llibreria General, Saragossa 1979, pàg.32.
# Afrana angolensis

Afrana angolensis és una espècie de granota que viu a Angola, Botswana, Burundi, República Democràtica del Congo, Eritrea, Etiòpia, Kenya, Lesotho, Malawi, Moçambic, Ruanda, Sud-àfrica, Eswatini, Tanzània, Uganda, Zàmbia, Zimbàbue i, possiblement també, a Namíbia.
Està amenaçada d'extinció per la pèrdua del seu hàbitat natural.

## Referències

* Poynton, J.C., Channing, A., Howell, K., Largen, M., Drewes, R. & Lötters, S. 2004. Afrana angolensis. Llista Vermella d'Espècies Amenaçades de la UICN 2006. Consulta: 17 d'abril del 2008.
# Chirmont

Chirmont és un municipi francès, situat al departament del Somme i a la regió dels Alts de França. L'any 1999 tenia 108 habitants.
És travessat per la carretera D188, que condueix a Esclainvillers. Es troba uns quants quilòmetres al sud d'Ailly-sur-Noye i a uns cinc quilòmetres de la frontera del Somme amb l'Oise. Forma part del cantó d'Ailly-sur-Noye, que al seu torn forma part del districte de Montdidier. L'alcalde de la ciutat és Jean-Michel Vanooteghem (2001-2008).

## Vegeu també

* Llistat de municipis del Somme
# Loge (satèl·lit)

Loge, també conegut com a Saturn XLVI (designació provisional S/2006 S 5), és un satèl·lit natural de Saturn. El seu descobriment va ser anunciat per David C. Jewitt, Scott S. Sheppard, Jan Kleyna, i Brian G. Marsden el 26 de juny de 2006, a partir de les observacions fetes entre el 13 de desembre de 2004 i el 30 d'abril de 2006.
Loge té uns 6 quilòmetres de diàmetre i orbita al voltant de Saturn en una distància mitjana de 23.142.000 km en 1.314,364 dies, amb una inclinació de 166,5° respecte a l'eclíptica (165,3° respecte a l'equador de Saturn), en sentit retrògrad i amb una excentricitat de 0,1390.
Porta el nom de Loge, un gegant de foc de la mitologia nòrdica, fill de Fornjot (no confondre amb Loki).

## Referències

* Institute for Astronomy Saturn Satellite Data
* IAUC 8727: Satellites of Saturn 30 de juny de 2006 (descobriment)
* MPEC 2006-M45: Eight New Satellites of Saturn 26 de juny de 2006 (efemèrides)
* Iauc 8826: Satellites of Jupiter and Saturn (subscripció necessària) 5 d'abril de 2007 (anomenament)
# Ville-devant-Chaumont

Ville-devant-Chaumont és un municipi francès situat al departament del Mosa i a la regió del Gran Est. L'any 2007 tenia 63 habitants.

## Demografia
### Població

El 2007 la població de fet de Ville-devant-Chaumont era de 63 persones. Hi havia 29 famílies, de les quals 10 eren unipersonals (5 homes vivint sols i 5 dones vivint soles), 9 parelles sense fills, 5 parelles amb fills i 5 famílies monoparentals amb fills.
La població ha evolucionat segons el següent gràfic:
Habitants censats

### Habitatges

Tots els 27 habitatges que hi havia el 2007 eren l'habitatge principal de la família. 26 eren cases i 1 era un apartament. Dels 27 habitatges principals, 24 estaven ocupats pels seus propietaris, 2 estaven llogats i ocupats pels llogaters i 1 estava cedit a títol gratuït; 2 tenien tres cambres, 9 en tenien quatre i 16 en tenien cinc o més. 17 habitatges disposaven pel capbaix d'una plaça de pàrquing. A 12 habitatges hi havia un automòbil i a 10 n'hi havia dos o més.

### Piràmide de població

La piràmide de població per edats i sexe el 2009 era:
Piràmide de població de Ville-devant-Chaumont el 2009 :
| Homes | Edats | Dones |
| 0 | 95 o + | 0 |
| 0 | 90 a 94 | 0 |
| 4 | 85 a 89 | 0 |
| 0 | 80 a 84 | 0 |
| 0 | 75 a 79 | 4 |
| 0 | 70 a 74 | 0 |
| 0 | 65 a 69 | 0 |
| 0 | 60 a 64 | 4 |
| 0 | 55 a 59 | 0 |
| 0 | 50 a 54 | 0 |
| 0 | 45 a 49 | 0 |
| 8 | 40 a 44 | 0 |
| 4 | 35 a 39 | 4 |
| 0 | 30 a 34 | 0 |
| 0 | 25 a 29 | 0 |
| 0 | 20 a 24 | 0 |
| 0 | 15 a 19 | 0 |
| 4 | 10 a 14 | 4 |
| 0 | 5 a 9 | 0 |
| 0 | 0 a 4 | 0 |

## Economia

El 2007 la població en edat de treballar era de 45 persones, 29 eren actives i 16 eren inactives. De les 29 persones actives 26 estaven ocupades (16 homes i 10 dones) i 3 estaven aturades (2 homes i 1 dona). De les 16 persones inactives 6 estaven jubilades, 5 estaven estudiant i 5 estaven classificades com a «altres inactius».

### Activitats econòmiques

L'únic establiment que hi havia el 2007 era d'una empresa de comerç i reparació d'automòbils.
L'any 2000 a Ville-devant-Chaumont hi havia 4 explotacions agrícoles que ocupaven un total de 648 hectàrees.

## Poblacions més properes

El següent diagrama mostra les poblacions més properes.

## Referències

* ↑ «Population et logements par commune depuis le recensement de 1962 (1961 pour les Dom) à 1999» (en francès). INSEE. Arxivat de l'original el 5 desembre 2008.
* ↑ Logement, 1968-2007
* ↑ «Population par sexe et âge quinquennal de 1968 à 1999» (en francès). http://www.recensement-2007.insee.fr:+ INSEE. [Consulta: 13 juliol 2010].
* ↑ Emploi et population active 1999 et 2007
* ↑ Créations et stock d'établissements par commune en 2009
* ↑ Exploitations agricoles
* Résumé statistique Fitxa resum de dades estadístiques de Ville-devant-Chaumont a l'INSEE.
* Évolution et structure de la population Fitxa amb el detall de dades de Ville-devant-Chaumont a l'INSEE
* France par commune Arxivat 2012-01-11 a Wayback Machine. Dades detallades de tots els municipis de França accessibles a partir del mapa.
# Vira Bahu I

Viru Bahu I fou rei de Polonnaruwa el 1196. Fou fill i successor de Nissanka Malla.
Fou coronat al capvespre i a l'albada de l'endemà fou assassinat pel comandant en cap de l'exèrcit, Tavuru Senevirat, amb l'excusa de que el fill no era com el pare. Llavors fou proclamat com a rei Vikramabahu II, germà petit de Nissanka Malla.

## Referències

* Outlines of Ceylon history, per Donald Obeyesekere, "Times of Ceylon", Colombo, 1911.
# Vira

«Vira» té aquests significats:
Viccionari
# Vuit mil

* Per a altres significats, vegeu «Vuit mil (desambiguació)».
El vuit mil o huit mil és un nombre natural que s'escriu 8000 en el sistema de numeració àrab i VMMM en el romà. En el sistema binari és 1111101000000, en l'octal és 17500 i en l'hexadecimal és 1F40. La seva factorització en nombres primers és 2⁶ × 5$^3$.
Ocurrències del nombre vuit mil:
# Xiao Jun

Xiao Jun (25 de maig de 1983) és una esportista xinesa que va competir en judo, guanyadora d'una medalla de bronze al Campionat Asiàtic de Judo de 2008 en la categoria de –48 kg.

## Palmarès internacional

Campionat Asiàtic :
| Any | Lloc | Medalla | Categoria |
| 2008 | Jeju ( Corea del Sud) | 3 | –48 kg |

## Referències

* ↑ Xiao Jun en Judoinside.com (anglès)
# We Got the Power

«We Got the Power» és una cançó de la banda virtual de rock alternatiu Gorillaz, amb la col·laboració de l'artista Jehnny Beth, de la banda britànica Savages, i les veus addicionals de Noel Gallagher (Oasis) i el raper D.R.A.M.. Fou llançada el 23 de març de 2017 com a segon senzill del cinquè àlbum de la banda, Humanz, però amb altres tres cançons més del disc.
Aquesta cançó té un punt destacat en el fet que Albarn i Gallagher van treballar junts després de la seva antipatia pública que es va produir durant l'anomenada "Batalla del Britpop" produïda en la dècada del 1990 entre Blur i Oasis, dels quals Albarn i Gallagher n'eren els principals compositors respectivament. Inicialment, van comptar amb Gallagher i Graham Coxon, ex-company d'Albarn a Blur, per les veus addicionals del tema. Albarn no va creure que la direcció presa fou la correcta, va donar més importància a Jehnny Beth i va eliminar les veus de Coxon per rebaixar el nivell de masculinitat en la versió final.
En col·laboració amb e.on, el 26 de maig de 2017 van llançar un videoclip pel tema. Aquest mostra diverses joguines i gadgets elèctriques ballant en sintonia amb la cançó.

## Llista de cançons
### Descàrrega digital

* "We Got the Power" − 2:20

## Referències

* ↑ Smith, Robert. «Watch: Engine jams with E.ON and Gorillaz to launch solar-powered video» (en anglès). PRWeek.com, 26-05-2017. [Consulta: 17 juliol 2017].
# Zalaegerszeg

Zalaegerszeg és la capital del comtat administratiu de Zala, a l'oest d'Hongria.
La ciutat té una població de 62.158 habitants (2001) i s'estén per les dues riberes del riu Zala, prop de les fronteres d'Eslovènia i Àustria. Es troba a 213 km de Budapest.

## Persones il·lustres

* Lajos Portisch, (1937), Gran Mestre d'escacs

## Enllaços externs

* Pàgina oficial de Zalaegerszeg
# Wurigumula

Wurigumula (ciríl·lic mongol: Ургaмал, Llatí: Urgamal, xinès simplificat: 乌日古木拉, pinyin: Wūrìgǔmùlā) és una jugadora professional de futbol xinesa d'ètnia mongol que juga de davantera al Central Coast Mariners de l'A-League australiana.
Del 2018 al 2023 va jugar al Changchun Dazhong, amb qui va aconseguir el campionat nacional els anys 2021 i 2022. Va estudiar a la Universitat Normal de Mongòlia Interior.
És internacional per la selecció xinesa des del 2021, participant als Jocs Olímpics de Tòquio.

## Referències

* ↑ «Central Coast Mariners sign Chinese International Wurigumula», 29-09-2023.
* ↑ sina.com. «乌日古木拉庆祝长春女足夺冠：丢掉幻想 准备斗争», 26-03-2022. [Consulta: 4 juny 2023].
* ↑ Jamie Spencer. «Every confirmed women's football squad for the 2020 Olympic Games». 90Min, 06-07-2021. [Consulta: 17 juliol 2021].
* ↑ Ameé Ruszkai. «Olympics 2020 squads: USWNT, Team GB & every official women's football tournament roster». Goal, 13-07-2021. [Consulta: 17 juliol 2021].
* ↑ «WURIGUMULA .». Olympics. [Consulta: 17 juliol 2021].
* ↑ «内蒙古姑娘乌日古木拉再次入选国足». People.cn, 2023年03月18日. [Consulta: 4 juny 2023].
# Zafra de Záncara

Zafra de Záncara és un municipi de la província de Conca, a la comunitat autònoma de Castella-La Manxa.

## Demografia

Evolució demogràfica :
| 1991 | 1996 | 2001 | 2004 |
| 281 | 235 | 185 | 173 |

## Referències

* ↑ «Provincia de Guadalajara (España): Municipios & Localidades» (en castellà), 22-01-2021. [Consulta: 5 març 2021].
# Zenó de Rodes

Zenó de Rodes (Zenon, Ζήνων) fou un historiador grec nadiu de l'illa de Rodes, contemporani de Polibi (segle II aC). Va escriure un llibre sobre la història de Rodes (τὴν ἐντόπιον ἱστορίαν ἑνιαίαν). Diodor de Sicília, Cefalió i Polibi contradiuen la certesa de diversos fets. Polibi va corregir alguns dels seus errors sobre geografia de Lacònia i li va escriure una carta, però ja no es va poder corregir a causa del fet que les còpies ja havien estat distribuïdes.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Xifratge Playfair

El xifratge de Playfair és un exemple de substitució digràmica, on un parell de lletres d'un text en clar (missatge sense codificar) es converteixen en un altre parell diferent, per així codificar informació de manera que no pugui ser llegida per persones alienes als interessos de l'emissor del missatge.

## Procés de xifratge
### Creació de la matriu de xifratge

En aquesta substitució digràmica la clau ve donada per una matriu de xifratge de 5x5 caràcters (sense les lletres J ni Ñ. Considerarem la C i la Ç com una mateixa lletra). Per començar, es col·loca a la primera fila de la matriu la paraula clau sense lletres repetides.
Exemple:
Clau: CHARLES
Matriu de xifratge resultant:

### Xifratge d'un text

Regles per xifrar una parella de caràcters m1 m2:
* Si m1 i m2 són de la mateixa fila, s'agafen c1 i c2 de la seva dreta (circularment)
* Si m1 i m2 són de la mateixa columna, s'agafen c1 i c2 de sota (circularment)
* Si m1 i m2 són de diferents files i columnes, s'agafen c1 i c2 de la diagonal oposada
* Si m1 i m2, són iguals, s'insereix un caràcter sense significat entre m1 i m2 per tal d'evitar la seva repetició, després s'apliquen les regles 1-3
* Si el nombre de lletres és senar, s'afegeix una lletra sense significat al final del text.
Per tant, si tenim per exemple aquest text explícit: AT AC AL ES DO TZ EX (Hi posem una X al final perquè el text té un nombre senar de lletres, col·locant una lletra sense significat per omplir i tornar a la paritat). També podrien posar lletres sense significat al final de cada parella per evitar confusions o fer més clar el text resultant.
Criptograma resultant: RQ RH RC SB ET UY BV

## Notes

* ↑ The Codebreakers – The Story of Secret Writing (ISBN 978-0-684-83130-5) (1967)
* ↑ Reid, Thomas Wemyss. Memoirs and Correspondence of Lyon Playfair: First Lord Playfair of St. Andrews ... (en anglès). Harper & Brothers, 1899, p. 158-159.
* ↑ El xifratge Playfair al web de l'UPC

## Referències

* Gaines, Helen Fouché. Cryptanalysis / a study of ciphers and their solutions. Dover, 1956. ISBN 0-486-20097-3.
* Smith, Michael Station X: The Codebreakers of Bletchley Park (1998, Channel 4 Books/Macmillan, London) ISBN 0-7522-2189-2

## Enllaços externs

* Màquina de xifrar amb Codi Playfair a xtec.cat
* Xifratge Playfair en SQL SERVER
# Ángel Álvarez

Ángel Gutiérrez Álvarez, conegut com a Ángel Álvarez, (Oviedo, Astúries, 14 de novembre de 1919 - Madrid, 22 d'agost de 2004) va ser operador de ràdio en Ibèria i locutor de ràdio espanyol.

## Biografia

Fill d'un tapisser socialista, de jovenet es va establir a Madrid i es va dedicar en exclusiva a l'aviació fins a l'any 1960, treballant com radiotelegrafista d'Iberia. En els seus innombrables viatges professionals a Nova York va recopilar gran quantitat de vinils impossibles de trobar a Espanya. En 1960 comença la seva trajectòria de comentarista musical radiofònic en l'emissora La Voz de Madrid, on presenta l'espai Caravana musical, que va romandre en antena fins a 1981.
En 1963 inicia les seves emissions a Radio Peninsular el mític programa Vuelo 605, que romandria en antena més de 40 anys sota la seva direcció. L'espai s'emetria també a Radio Madrid, Cadena Minuto i, finalment, M-80 Radio.
També va presentar Festival del Mundo, Torre de Manhattan, Alta Fidelidad, Los clásicos de la música ligera i Imagen de un famoso, aquests últims a Radio Nacional de España.
En 1991, Álvarez va fer un especial sobre el grup estatunidenc The Doors en el programa de televisió "Informe semanal", i va tenir l'oportunitat de veure a Jim Morrison en directe en l'època dels 60.
Ángel Álvarez va estar presentant Vuelo 605 fins a dos mesos abans de la seva defunció.

## Premis

* Premi Nacional de Ràdio, per Alta Fidelidad de Radio Nacional de España (1972).
* Premi Óscar de la Publicitat al millor programa musical per "Vuelo 605" (1974).
* Asturià de l'Any (1980).
* Premi Ondas (1996).
* Antena de Oro 2000 (1999).
* Guardó honorífic dels Premis de la Música per la seva contribució a la difusió d'aquest art (2002).
A més, en 2000 va rebre una Antena d'Or pel seu "magisteri durant quatre dècades en la ràdio musical" i en 2002 el guardó honorífic dels Premis de la Música per la seva contribució a la difusió d'aquest art.

## Referències

* ↑ Moreno, Antonio «Ángel Álvarez sortea el caos aéreo y cumple treinta años pilotando su "Vuelo 605"». ABC, 01-05-1999, pàg. 114.
* ↑ Segons l'Escalafó d'Aviació Militar de l'1 de març de 1955, pàgina 92.
* ↑ «Ángel Álvarez, veterano director del programa de radio 'Vuelo 605'» (en castellà). El Mundo, 28-08-2004. [Consulta: 28 setembre 2011].
* ↑ Ángel Álvarez, maestro de locutores, El País, 23 d'agost de 2004
* ↑ Muere Ángel Álvarez, director del histórico programa 'Vuelo 605', El País, 22 d'agost de 2004
# Zulo

Un zulo (de l'euskera zulo, 'forat') és una habitació generalment de dimensions mínimes en la qual criminals i organitzacions armades tanquen a les persones que segresten. Aquesta habitació manca de les instal·lacions bàsiques d'higiene i comoditat. Solen localitzar-se en llocs apartats o amagats.
# XL Airways France

XL Airways France és una aerolínia francesa que s'especialitza en vols turístics entre la França metropolitana i Carib, l'Illa de Reunió, els Estats Units i la conca del Mediterrani. La seva base principal és l'Aeroport de París-Charles de Gaulle. Fundada el 1994 amb el nom de Star Europe i posteriorment Star Airlines, fou reanomenada a XL Airways el novembre del 2006.
XL Airways France opera tant vols regulars que comercialitza ella mateixa com vols xàrter per a agències de viatges majoristes. L'aerolínia té la certificació IOSA de l'Associació Internacional del Transport Aeri (IATA).
El desembre del 2016, XL Airways France s'uní a La Compagnie per formar el primer grup aeri de llarg abast i baix preu de França.
El juliol del 2018, XL Airways fou elegida millor companyia de lleure a França del 2018 a l'entrega de premis dels Skytrax World Airline Awards.
XL Airways deixà de vendre bitllets el 19 de setembre del 2019 a causa de problemes financers.

## Referències

* 1 2 «Présentation de la compagnie» (en francès). Arxivat de l'original el 1 d’octubre 2016. [Consulta: 7 octubre 2016].
* ↑ «Le charter mourant, XL Airways à la conquête du grand ouest» (en francès), 24-03-2012. [Consulta: 7 octubre 2016].
* ↑ «XL Airways et La Compagnie s'unissent pour former le « premier groupe low cost long-courrier français »» (en francès), 01-12-2016. [Consulta: 17 març 2017].
* ↑ «XL Airways élue meilleure compagnie loisirs en France par Skytrax» (en francès). [Consulta: 14 agost 2018].
* ↑ Wert, Jakob. «XL Airways France suspends ticket sales» (en anglès britànic), 19-09-2019. [Consulta: 11 octubre 2020].
# Zona euromediterrània de lliure comerç

La zona euromediterrània de lliure comerç (EMFTA, EU-MED FTA o Euromed FTA) és un projecte que preveu l'establiment d'una àrea de lliure comerç a la regió del Mediterrani i l'Orient Pròxim. És un dels principals objectius de la cooperació entre la Unió Europea i la resta de països del Mediterrani (Magrib i Màixriq), i està basat en el Procés de Barcelona i la Política Europea de Veïnatge.
El juny de 2011 es va signar una Convenció Regional sobre les regles d'origen preferents pan-euro-mediterrànies per tal d'establir les mateixes regles d'origen a tota la regió. Actualment, a la formen part de la zona pan-euro-mediterrània els països membres de la Unió Europea, Turquia, els membres de l'Associació Europea de Lliure Comerç, les illes Fèroe, els països signants del procés de Barcelona, els països dels Balcans occidentals i Moldàvia.

## Referències

* ↑ Schulz, Michael. Routledge. The EU and World Regionalism: The Makability of Regions in the 21st Century (en anglès), 2006. ISBN 9781317033486.
* ↑ Zone pan-euro-méditerranéenne et cumul diagonal de l'origine, Douanes française, 5 juliol 2016
# Zona horària de Corea

La Zona horària de Corea (hangul/Chosongul: 조선 표준시/한국 표준시; hanja: 朝鮮標準時/韓國標準時), a vegades també coneguda i abreujada com a KST, acrònim de «Korea Standard Time» en anglès, es correspon amb la zona horària estàndard de la República de Corea, anteriorment compartida amb la República Democràtica Popular de Corea fins al 15 d'agost de 2015 en la península coreana. Està avançada 9 hores respecte a UTC (UTC+09).
El fus horari estàndard de Corea és el mateix que el fus horari estàndard del Japó i que el fus horari de l'est d'Indonèsia i el fus horari de Yakutia, una ciutat de Rússia.

## Història

El 2 de novembre (2 d'octubre en Calendari lunar) de 1434 el Rei Sejong va determinar utilitzant un rellotge de sol de l'època, l'hora oficial, que corresponia a 8.5 hores per sobre de UTC, l'1 de gener de 1912 durant l'Ocupació Japonesa de Corea, es va determinar córrer el fus horari una hora més, per tal de poder-se adaptar a l'hora del Japó.
Des de 1948 fins a 1960 i des de 1987 fins a 1988 es va utilitzar l'horari d'estiu a Corea del Sud, per la qual cosa durant aquests períodes va haver-hi una hora de diferència entre el sud i el nord, però una vegada transcorreguts els Jocs Olímpics de Seül, el 1988, es va abolir aquest sistema.
A mitjans de 2015, a Corea del Nord es va anunciar la decisió de deixar d'utilitzar la Zona horària de Corea, per donar lloc a un nou fus horari anomenat «Hora de Pyongyang» des del 15 d'agost de 2015, aquesta mesura va ser aprovada per l'Assemblea Suprema del Poble i es basa en endarrerir els rellotges mitja hora.

## IANA

La base de dades de zona horària IANA conté una zona per a Corea del Sud a l'arxiu zone.tab, anomenada Àsia - Seül.

## Referències

* ↑ World Time Server. «Corea del Sur - La fecha y hora actuales en este momento». [Consulta: 25 abril 2015].
* ↑ Web Exhibits. «Overview of countries» (en anglès). [Consulta: 25 abril 2015].
* ↑ BBC Mundo. «Corea del Norte atrasa los relojes 30 minutos para romper con el "retorcido imperialismo"», 07-08-2015. [Consulta: 8 agost 2015].
* ↑ El país. «Corea del Norte establecerá su propia franja horaria», 07-08-2015. [Consulta: 8 agost 2015].

## Vegeu també

* Fus horari
* UTC

## Enllaços externs

* Lloc oficial de l'Institut Coreà de Recerca de Normes i Ciència (en coreà)